افغانستان: چارواکي‌ وايي د کرونا وایرس ۳۸ ناروغان د هسپتال نه تښتیدلي
ښاغلي تمنا زیاته کړې چې پدغو کسانو کې ۳۶ تنه سړي او دوه ښځې وې. دوي د قرنطین د مرکز شیشو ماتولو وروسته بهر راوتلي او ټول د هسپتال نه وتلي/ تښتیدلي دي.‌
واشنګټن ډي سي‌ — په افغانستان کې د روغتیا چارواکو ویلي د هرات یو روغتون یا هسپتال نه ۳۸ ناروغان تښتیدلي‌ چې ښایي دغه ټول په کرونا وایرس اخته وو د ولایت د روغتون د قرنطین مرکز نه تښتیدلي. وي او ای اشنا څانګې د هرات ولایت د صحت څانګې مشر یا رئیس ډاکتر عبدالحکیم تمناله خلې ویلي،‌ دغه کسانو د ګل / دوشنبې په ورځ شاوخوا څلور بجې په ډله ییزه توګه د هسپتال په کارکونکو برید کړی او د هرات روغتون یا هسپتال د قرنطین مرکز نه تښتیدلي. ښاغلي تمنا زیاته کړې چې پدغو کسانو کې ۳۶ تنه سړي او دوه ښځې وې. دوي د قرنطین د مرکز شیشو ماتولو وروسته بهر راوتلي او ټول د هسپتال نه وتلي/ تښتیدلي دي. د هرات د صحت څانګې یا عامه روغتیا مشر ویلي یو ناروغه تن چې د دایکندي اوسیدونکی او د کرونا وایرس مثبت یا ناروغه دی هغه هم په تښتیدلو کسانو کې شامل دی. چ خو د هرات ولایت د امنیې قوماندانۍ ویاند عبدالاحد ولیزاده د صحت د چارواکي دغه ادعا ردوي او زیاتوي چې یو شمیر مریضان د روغتون د ډاکترانو په مشوره له هسپتالهرخصت شوي دي. اوس د هرات په روغتون کې په کرونا ۱۷ تنه اخته کسان په قرنطین کې دي. د افغانستان د عامه روغتیا د وزارت د چارواکو په وینا په هیواد کې په کرونا وایرس د اخته کسانو شمیر ۲۲ ته رسیدلی دی. یادونه: د وي‌ او ای اشنا په مننه!